Мікалай Восіпавіч Шкялёнак

Мікалай Восіпавіч Шкялёнак (, в. Пякоціна, Дзісненскі павет Віленскай губерні, цяпер  — ) — беларускі грамадскі, ваенны і палітычны дзеяч, гісторык, журналіст, калабарант з нацыстамі ў часы Другой сусветнай вайны.

 Біяграфія 
У 1932 г. скончыў Віленскі ўніверсітэт, па адукацыі юрыст. Адзін з заснавальнікаў студэнцкай арганізацыі «Скарынія» пры Віленскім універсітэце. Працаваў адвакатам у Вільні.

З 1934 года член праўлення Беларускага інстытута гаспадаркі і культуры, з 1935 — прэзідыума Беларускага нацыянальнага камітэта ў Вільні. Удзельнічаў у выданні часопісаў Студэнцкая думка і Калоссе. У 1936 годзе адзін з заснавальнікаў арганізацыі Беларускі нацыянальны фронт, член рэдкалегіі яе органа — газеты «Беларускі фронт».

15 чэрвеня 1940 нелегальна перайшоў літоўска-германскую мяжу. З 1940 года ў Берліне, уваходзіў у склад кіраўніцтва Беларускага нацыянальнага цэнтра, рэдагаваў газету «Раніца», з сакавіка 1942 — галоўны рэдактар. Удзельнічаў у працы курсаў беларусаведы ў Празе і складанні падручніка нямецкай мовы для беларусаў Пятра Бакача.

З 1943 года займаў пасаду 1-га віцэ-прэзідэнта Беларускай цэнтральнай рады (БЦР), быў рэдактарам «Беларускай газеты», бюлетэня «Беларуская карэспандэнцыя». Удзельнік Другога Усебеларускага кангрэса ў Мінску (чэрвень 1944). Сябра Беларускай незалежніцкай партыі.

З ліпеня 1944 года ў Берліне, быў 2-м сакратаром БЦР. З сакавіка 1945 года ў Польшчы. У 1945 годзе вярнуўся ў Беларусь для ўзмацнення арганізацыі «Чорны кот». Міколу Шкялёнку далі мянушку «Шкляны» і ён быў прызначаны камандзірам атраду. Атрад «Шклянога» накіравалі на Барысаўшчыну, але па дарозе атрад трапіў у засаду, арганізаваную супрацоўнікамі савецкіх спецслужбаў. Пасля жорсткага бою з 32-х байцоў атрада Шкялёнка выжылі толькі 7, а сам Шкялёнак быў цяжка паранены і арыштаваны савецкімі органамі дзяржбяспекі.

Паводле адных звестак, памёр у турэмным шпіталі МДБ у Мінску, паводле другіх — на пачатку 1946 года прыгавораны да вышэйшай меры пакарання.

 Творы 
 400-лецьце Літоўскага Статуту // Студэнцкая думка. № 1 (1930). 
 Проба аналізы народнай гаспадаркі Беларусі з пункту гледжання яе эканамічнай самавыстарчальнасці // Студэнцкая думка. № 2 (1930). 
 У трохсотыя ўгодкі смерці Вялікага канцлера Льва Сапегі // Гадавiк Беларускага науковага таварыства. Сш. 1. Вільня, 1933. С. 17—45.
 Копныя суды ў Беларусі // Нёман. № 3-5 (1934).
 Падзел гісторыі Беларусі на перыяды // Запiсы Беларускага навуковага таварыства. Вiльня, 1938. С. 1—8.
 Тэрыторыя Беларусі і яе дагістарычнае насельніцтва // Калосьсе. Кн. 2 (1938). С. 116—122; Кн. 3 (1938). С. 161—171.
 Прадмет беларускае гісторыі // Калосьсе. Кн. 4 (1938). С. 227—232.
 Сінтэза беларускай гісторыі // Калосьсе. Кн. 4 (1938). С. 233—237.
 Уводзіны да вывучэння гісторыі Беларусі (1938)
 Аб «тутэйшых» // Беларускі фронт, № 14 (15.07.1939)
 Да літоўска-беларускіх адносінаў // Беларускі фронт, № 16 (15.08.1939)
 Культурнае рабства // Калосьсе. Кн. 1 (1939). С. 47—52. 
 Эканамічны нарыс Беларусі. [Бэрлін]: Раніца, 1940. 
 Беларускі народ уневажняе бяспраўныя пастановы. [Бэрлін], 1945.

Катэгорыя:Гісторыкі Беларусі
Катэгорыя:Палітыкі Беларусі
Катэгорыя:Расстраляныя
Катэгорыя:Нарадзіліся ў Мёрскім раёне
Катэгорыя:Журналісты Беларусі
Катэгорыя:Постаці Беларускага інстытута гаспадаркі і культуры
Катэгорыя:Удзельнікі Другога Усебеларускага кангрэса
Катэгорыя:Члены Беларускага студэнцкага саюза
Катэгорыя:Члены Беларускай цэнтральнай рады
Катэгорыя:Члены Беларускай незалежніцкай партыі
Катэгорыя:Члены арганізацыі «Чорны Кот»